| Monako Kunigaikštystėpranc. *Principauté de Monaco*
 |
| --- |
| 

|  |  |
| --- | --- |
| Monako vėliava | Monako herbas |
| Vėliava | Herbas |

 |
| **Himnas:**„Monegaskų himnas" |
| Monakas žemėlapyje |
| **Valstybinė kalba** | prancūzų |
| **Sostinė** | Monakas |
| **Didžiausias miestas** | Monakas |
| **Valstybės vadovai** • Princas • Valstybės ministras |  Albert IIPierre Dartout |
| **Plotas**  • Iš viso   • % vandens |   2,02 km2 (194) nėra duomenų |
| **Gyventojų**   • 2019  • Tankis |  38 300 (190)18 713 žm./km2 (1) |
| **BVP**  • Iš viso  • BVP gyventojui | 20157,424 mlrd. $ (159)190 513 $ (2) |
| **Valiuta** | Euras (EUR, €) |
| **Laiko juosta** • Vasaros laikas | UTC+1 (CET) UTC+2 (CEST) |
| **Nepriklausomybė** - | 1297 m. sausio 8 d. - |
| **Interneto kodas** | .mc |
| **Šalies tel. kodas** | +377 |

**Monakas** (pranc. *Monaco*), oficialiai **Monako Kunigaikštystė** (pranc. *Principauté de Monaco*) – nedidelė Alpių valstybė prie Viduržemio jūros, besiribojanti su Prancūzija. Tai viena mažiausių valstybių pasaulyje, bet kartu  – tankiausiai apgyvendinta.

Skirtumas tarp Monako miesto ir Monako valstybės tėra teorinis, kadangi valstybė faktiškai susideda iš miesto, kurį sudaro Monakas (Monaco Ville), Monte Karlas (Monte Carlo), La Kondaminas (La Condamine) ir naujas pramoninis rajonas – Fonvilis (Fontvieille).

Istorija
--------

*Pagrindinis straipsnis – Monako istorija*.
Monakas 1890 m.
Monako pavadinimas kilo nuo netoli buvusios VI a. pr. m. e. graikų kolonijos, kurią ligūrai vadino *Monoikos*. Graikų kalboje μόνοικος reiškia „vienas namas" iš „μόνος" (*monos*) „vienas" + „οἶκος" (*oikos*) „namas".

1215 m. Genujos respublika dabartinėje Monako teritorijoje įkūrė kunigaikštystę. Tais pačiais metais pradėta statyti tvirtovė.

1267 m. vykstant respublikoje pilietiniam karui, Monaką užėmė Fransua Grimaldis su šalininkais ir paskelbė kunigaikštystę nepriklausoma. Ši data vadinama Grimaldžių giminės valdymo pradžia. Jau daugiau kaip 700 metų kunigaikštystę valdo Grimaldžiai.

1789 m. valstybę aneksavo Prancūzija. 1814 m. Paryžiaus sutartimi Monakas atgavo nepriklausomybę.

1865 m. Monte Karle atidaromi pirmieji lošimo namai, sudaroma muitų sutartis su Prancūzija, dėl ko pradėjo smarkiai vystytis kunigaikštystės ekonomika.

Pirmoji konstitucija apribojusi kunigaikščių valdžią priimta 1911 m.

1956 m. kunigaikštis Renė III (pranc. *Rainier III*) vedė Holivudo aktorę Greis Keli (angl. *Grace Kelly*). Jo iniciatyva pradėtos didelio masto statybos Monake.

Tik 1993 m. Monakas tampa visateisiu Jungtinių tautų nariu.

Nuo 2005 m. šalį valdo Renė III sūnus – kunigaikštis Albertas II.

Politinė sistema
----------------

*Pagrindinis straipsnis – Monako politinė sistema*.
Monakas – konstitucinė monarchija, valstybę valdo kunigaikštis.
Pagrindinis valstybės įstatymas – konstitucija, priimta 1962 m. gruodžio 17 d.
Vykdomoji valdžia – ministrų kabinetas iš keturių ministrų, vadovaujamas ministro pirmininko. Ministras pirmininkas yra Prancūzijos pavaldinys, kurį siūlo Prancūzijos vyriausybė. Kandidatūrą 3-jų metų laikotarpiui tvirtina Monako kunigaikštis.

Į Parlamentą visuotinio balsavimo būdu išrenkami 24 nariai 5-rių metų kadencijai. Parlamentas neturi įstatymų leidimo galios. Ji priklauso kunigaikščiui.

Teismų valdžia priklauso kunigaikščiui.

Geografija
----------

Monako žemėlapis
*Pagrindinis straipsnis – Monako geografija*.
Monakas yra Europos pietuose, išsidėstęs Viduržemio jūros pakrantėje, 20 km į šiaurės rytus nuo Prancūzijos miesto Nicos.

Sausumoje ribojasi su Prancūzija (su Pajūrio Alpų (*Alpes-Maritimes*) departamentu).

Šalies plotas – 1,91 km², pakrantė driekiasi 4,1 km, o siena su Prancūzija – 4,4 km. Per praėjusius 20 metų, padidinus žemės plotą jūroje, valstybė padidėjo 40 ha. Aukščiausia šalies vieta (162 m) yra Mon Aželio kalno šlaite.

Vyrauja jūrinis klimatas su šiltomis ir sausomis žiemomis, bei karštomis ir saulėtomis vasaromis. Vidutinė temperatūra 16,3 °C. Saulėta būna apie 300 dienų per metus.

Administracinis suskirstymas
----------------------------

Dėl savo mažo dydžio Monakas nėra skirstomas į visaverčius administracinius vienetus. Kunigaikštystė yra vientisas miestas, 1911 m. suskirstytas į tris kvartalus:

Vaizdas į miestą
* Monakas – senamiestis,
* Monte Karlas – lošimo namų rajonas rytuose ir šiaurės rytuose,
* La Kondaminas – uostas, šiaurės vakaruose.

1917 m. įkurti kvartalai:

* Fonvjėjus – naujas, „atkovotas" iš jūros rajonas
* Monegetis
* La Rusas-Sen Romanas
* Larvotas

Vėliau įkurti dar keli kvartalai:

* La Kolis
* La Revuaras
* Sen Mišelis

Ekonomika
---------

Monte Carlo lošimo namai naktį.
*Pagrindinis straipsnis – Monako ekonomika*.
Dėka lošimo namų ir puikaus klimato Monakas daugiausiai žinomas kaip turizmo centras, tačiau šiuolaikinėje valstybėje ši sritis nėra dominuojanti.

Pagrindinės sritys – turizmas, statyba, farmacija, elektronika, bankininkystė.

Bedarbystė labai nedidelė. Didesnė dalis dirbančiųjų užsieniečiai.

Palanki mokesčių sistema. Fizinių asmenų (vietinių gyventojų ir atvykusiųjų gyvenančių pastoviai, išskyrus prancūzus) pajamos neapmokestinamos.

Monakas ir Prancūzija turi bendras muito ir finansų sistemas. Valstybė priklausoma nuo importuojamos elektros energijos iš Prancūzijos.

2002 m. sausio 1 d. Monake įvesta nauja valiuta – Euras. Kunigaikštystei suteikta galimybė kaldinti savas Euro monetas.

Demografija
-----------

*Pagrindinis straipsnis – Monako demografija*.
Monake gyvena 32 270 žmonių (2004). Šalis pirmauja pagal gyventojų tankumą – 16 271,50 žm./km². Dirbantieji sudaro 62 % visų kunigaikštystės gyventojų.

Šalyje neigiamas gimstamumo santykis (-3,38 žm. 1 000 gyventojų), tačiau dėl migracijos gyventojų nemažėja ir sudaro 0,44 % (2004). Moterų yra šiek tiek daugiau nei vyrų (koeficientas 0.91 (2004)).

Pagal tautybę šalyje yra:

* prancūzai – 47 %
* monegaskai (arba monakiečiai) – 16 %
* italai – 16 %
* likusieji 21 % gyventojų yra iš 125 tautų.

Valstybinė kalba – prancūzų, tačiau plačiai paplitusios ir anglų, italų ir monegaskų kalbos.

Pagal religiją 90 % gyventojų yra katalikai. Pagal konstituciją katalikybė yra oficiali kunigaikštystės religija, tačiau tuo pat metu skelbiama apie religijos laisvę.

Kultūra
-------

Monako Okeanografijos muziejus.
*Pagrindinis straipsnis – Monako kultūra*.
Monakas vienas žinomiausių kultūros centrų Europoje.

1879 m. pastatyta „Garnjė koncertų salė", kurioje koncertuoja Monte Carlo orkestras bei Monte Carlo operos dainininkai. Čia vyksta koncertai, operos, baletas ir kiti renginiai. Šioje salėje koncertavo Enrico Caruso, Plácido Domingo, Luciano Pavarotti ir kiti žinomi pasaulio atlikėjai.

Kunigaikščio Pjero fondas, įsteigtas Renė III, kiekvienais metais įteikia Didžiąją literatūros premiją, Renė III Muzikinę premiją ir Tarptautinę premiją šiuolaikinio meno srityje.

Kasmet Monake vyksta Tarptautinis cirko festivalis.

Mieste yra žymusis Monako Okeanografijos muziejus.

Monako vyrų futbolo rinktinė nėra FIFA narė. 2006 m. pirmojoje Viva pasaulio taurėje rinktinė užėmė antrąją vietą.

Taip pat skaitykite
-------------------

* Monako ryšiai
* Monako transportas
* Monako ginkluotosios pajėgos
* Monako tarptautiniai santykiai
* Monako šventės

Nuorodos
--------

|  |  |
| --- | --- |
|  | **Vikiteka: Monakas** – vaizdinė ir garsinė medžiaga  |

Vikižodynas 

Laisvajame žodyne yra terminas **Monakas**

Bendros nuorodos:

* Oficiali Monako vyriausybės svetainė Archyvuota kopija 2008-11-11 iš Wayback Machine projekto.
* Oficiali Monako turizmo svetainė
* Your Monaco.com

Žemėlapiai:

* Monako žemėlapis
* Monakas per googlemaps žemėlapį

Išnašos
-------

1. ↑  „Population on 1 January and is one of the smallest country. It is 2nd most smallest country.". *ec.europa.eu/eurostat*. Eurostat. Nuoroda tikrinta 4 February 2020.
2. ↑  „GDP (current US$) - Monaco". *data.worldbank.org*. World Bank. Suarchyvuotas originalas 2019-03-14. Nuoroda tikrinta 2022-01-25.  Nežinomas parametras `|url-status=` ignored (pagalba)
3. ↑  „GDP per capita (current US$) - Monaco". *data.worldbank.org*. World Bank. Suarchyvuotas originalas 2020-02-03. Nuoroda tikrinta 2022-01-25.  Nežinomas parametras `|url-status=` ignored (pagalba)
4. ↑  „μόνος". Suarchyvuotas originalas 29 June 2011. Nuoroda tikrinta 29 June 2011.  Nežinomas parametras `|url-status=` ignored (pagalba), Henry George Liddell, Robert Scott, *A Greek-English Lexicon*, on Perseus Digital Library
5. ↑  „οἶκος". Suarchyvuotas originalas 29 June 2011. Nuoroda tikrinta 29 June 2011.  Nežinomas parametras `|url-status=` ignored (pagalba), Henry George Liddell, Robert Scott, *A Greek-English Lexicon*, on Perseus Digital Library


|  |  |  |  |  |  |
| --- | --- | --- | --- | --- | --- |
| 

| Ž • A • RŠalių sąrašas | Europa |
| --- |
|  |
| 
Airija | Albanija | Andora | Armėnija | Austrija | Azerbaidžanas | Baltarusija | Belgija | Bosnija ir Hercegovina | Bulgarija | Čekija | Danija | Estija | Graikija | Gruzija | Islandija | Ispanija | Italija | Jungtinė Karalystė | Juodkalnija | Kazachstanas | Kroatija | Latvija | Lenkija | Lichtenšteinas | Lietuva | Liuksemburgas | Malta | Moldavija | Monakas | Norvegija | Nyderlandai | Portugalija | Prancūzija | Rumunija | Rusija | San Marinas | Serbija | Slovakija | Slovėnija | Suomija | Šiaurės Makedonija | Švedija | Šveicarija | Turkija | Ukraina | Vatikano Miestas | Vengrija | Vokietija |
|  |
| 
**Kiti politiniai vienetai**: Abchazija | Azorai | Arcachas | Čečėnija | Džersis | Gernsis | Gibraltaras | Farerų salos | Kosovas | Padniestrė | Pietų Osetija | Sylendas | Svalbardas |

 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| Ž • A • RMonarchijos |
| --- |
|  |
| Absoliutinės | 
Brunėjus · Saudo Arabija · Esvatinis · Vatikanas |  |
|  |
| Konstitucinės | 
Antigva ir Barbuda · Australija · Andora · Bahamai · Bahreinas · Barbadosas · Belizas · Belgija · Butanas · Danija · Grenada · Ispanija · Jamaika · Japonija · Jordanija · Jungtinė Karalystė · Jungtiniai Arabų Emiratai · Kambodža · Kanada · Kataras · Kuveitas · Lichtenšteinas · Lesotas · Liuksemburgas · Malaizija · Monakas · Marokas · Nyderlandai · Naujoji Zelandija · Norvegija · Omanas · Papua Naujoji Gvinėja · Sent Kitsas ir Nevis · Sent Lusija · Sent Vinsentas ir Grenadinai · Saliamono salos · Švedija · Tailandas · Tonga · Tuvalu |
|  |
| Renkamos | 
Andora · Jungtiniai Arabų Emyratai · Kambodža · Kuveitas · Malaizija · Svazilandas· Vatikanas |

 |